Манастрафа (грэч. monostrophos — аднастрофны, ад monos — адзін і strophe — страфа) — кампазіцыйна замкнутая форма верша з адной страфы. Структурная першааснова манастрафы — двухрадкоўе, трохрадкоўе і чатырохрадкоўе. Манастрафічнымі з’яўляюцца беларуская прыпеўка, украінская каламыйка, армянскі айрэн, японскія танка і хоку, асобныя цвёрдыя формы верша — трыялет, санет, рандо і інш.